**КЫРГЫЗ РЕСПУБЛИКАСЫНЫН САЛАМАТТЫК САКТОО УЮМДАРЫНЫН ЖЕТЕКЧИЛЕР**

**БИРИКМЕСИНИН I СЪЕЗДИ**

 31-май, 2024-жыл Бишкек шаары

**РЕЗОЛЮЦИЯ**

2024-жылдын 31-майында Бишкек шаарында Кыргыз Республикасынын Саламаттык сактоо министрлигинин колдоосу менен Кыргыз Республикасынын Саламаттык сактоо уюмдарынын жетекчилеринин Ассоциациясынын (КР ССУЖА) Биринчи Съезди болуп өттү. Съездге КР ССУЖАнын 135 мүчөсү, ошондой эле улуттук деңгээлдеги уюмдардын, билим берүү, коомдук жана эл аралык уюмдардын 41 өкүлү катышты.

Съезддин негизги максаты Ассоциациянын ишмердүүлүгүнүн жыйынтыгын чыгаруу, саламаттыкты сактоо уюмдарын башкаруудагы актуалдуу маселелерди талкуулоо жана жакынкы беш жылдыкта стратегиялык иш багыттары боюнча биргелешкен чечимдерди иштеп чыгуу үчүн КР ССУЖА мүчөлөрүн бириктирүү болду.

Угулган баяндамалардын жана өткөрүлгөн талкуулардын негизинде КР ССУЖАнын мүчөлөрү чечим кабыл алышты:

**1-БӨЛҮМ: УЮШТУРУУ МАСЕЛЕЛЕРИ**

1. 1. КР ССУЖА Башкармалыгынын 2022-2023-жылдарга аткарылган иштери жөнүндө отчету кабыл алынсын жана бекитилсин.
2. 2024-2028-жылдары КР ССУЖАнын ишинин артыкчылыктуу багыттары бекитилсин.
3. КР ССУЖА Башкармалыгынын мүчөлөрүн 2024-2026-жылдарга шайлоо өттү деп табылсын.
4. Съезддин резолюциясы Кыргыз Республикасынын Саламаттык сактоо министрине жиберилсин.

**2-БӨЛҮМ: САЛАМАТТЫК САКТОО УЮМДАРЫНЫН ЖЕТЕКЧИЛЕРИН КОЛДОО МЕХАНИЗМДЕРИ ЖАНА БАШКАРУУЧУЛУК КАДРЛАР**

1. Саламаттык сактоо системасынын стратегиялык жана оперативдүү маселелерине жана аны реформалоого, анын ичинде укуктук-ченемдик актыларды иштеп чыгууга тиешеси бар бардык улуттук демилгелерге жана иш-чараларга КР ССУЖА мүчөлөрүн тартуу жана катышуусу зарыл жана милдеттүү деп эсептелсин.
2. Кыргыз Республикасынын Саламаттык сактоо министрлигине Саламаттык сактоо уюмдарындагы административдик-башкаруу персоналынын ишин оптималдаштыруу боюнча Министрлик тарабынан пландаштырылган сунуштарды иштеп чыгууга жана ишке ашырууга КР ССУЖАсын тартуу сунушталсын.
3. Кыргыз Республикасынын Саламаттык сактоо министрлигине ССжМТӨБ алдында саламаттык сактоо уюмдарынын жетекчилеринин натыйжалуу иши үчүн зарыл болгон ченемдик-укуктук жана методикалык мүнөздөгү материалдарды (анын ичинде аудио -, видеоматериалдарды) камтыган электрондук китепканалык маалымат базасын түзүүнү колдоо, ошондой эле аларды дайыма жаңыртып туруу жана толуктоо сунушталсын.
4. Кыргыз Республикасынын Саламаттык сактоо министрлигине ведомстволук локалдык актыларды милдеттүү түрдө жиберүү үчүн КР ССУЖАсын уюмдардын тизмесине киргизүү сунушталсын.
5. Кыргыз Республикасынын Саламаттык сактоо министрлигине "Саламаттык сактоону башкаруу" адистиги боюнча кошумча кесиптик билим берүүгө (кесиптик кайра даярдоого жана квалификациясын жогорулатууга) мониторинг жүргүзүү функциясын КР ССУЖАга бекитүү сунушталсын.
6. КР ССУЖАсына Саламаттык сактоо уюмдарынын жетекчилерин даярдоо жана компетенцияларын жогорулатуу максатында ЖОЖдор арасында жалпы билим берүү мейкиндигин түзүү боюнча ишти улантуу сунушталсын.
7. Кыргыз Республикасынын Саламаттык сактоо министрлигине КР Саламаттык сактоо уюмдарынын ортосунда "Саламаттык сактоону башкаруу" адистиги боюнча квалификацияны жогорулатуу формасы сыяктуу эле, жакынкы чет өлкөлөрдө (КМШ) жетекчилердин квалификациясын жогорулатуу формасы катары алдыңкы тажрыйба алмашуу боюнча иш-чараларды координациялоо функциясын КР ССУЖАсына бекитүү сунушталсын.
8. КР ССУЖАсына саламаттык сактоо уюмдарынын жетекчилеринин квалификациясын жогорулатуу маселелери боюнча укуктук-ченемдик актыларга толуктоолорду жана өзгөртүүлөрдү киргизүүнү демилгелөө сунушталсын.

**3-БӨЛҮМ: САЛАМАТТЫК САКТОО УЮМУН НАТЫЙЖАЛУУ БАШКАРУУ**

1. Кыргыз Республикасынын Саламаттык сактоо министрлигине мектеп медицинасын өнүктүрүүнүн концепциясын иштеп чыгуу жана келечектүү багыттарын аныктоо, анын ичинде бул кызматты уюштурууну жана ресурстар менен камсыз кылууну кайра карап чыгуу, натыйжалуу координациялоо жана мектеп медицинасы менен баштапкы медициналык-санитардык жардам кызматынын (БМСЖ) ортосундагы милдеттүү маалымат агымдарын аныктоо КР ССУЖА мүчөлөрүн тартуу менен сунушталсын.
2. Кыргыз Республикасынын Саламаттык сактоо министрлигине ар кандай варианттарды, анын ичинде Ысык-Көл облусунун 2017-2018-жылдардагы тажрыйбасын, ошондой эле ведомстволор аралык кызматташуу жана координациялоо мүмкүнчүлүктөрүн карап чыгып, аскерге чакырылуучуларды медициналык күбөлөндүрүүнү уюштурууга карата ыкмаларды кайра карап чыгуу сунушталсын.
3. Кыргыз Республикасынын Саламаттык сактоо министрлигине жана ММК фондуна калктын ички жана тышкы миграциясынын активдүү шарттарында ( ССМнин алдындагы ЭССБнын №7 формасына ылайык калкты каттоо, ММК фондунун камсыздандыруу полистерин тариздөө) баштапкы медициналык-санитардык жардам уюмдарынын (БМСЖ) ишин колдоо боюнча сунуштарды иштеп чыгуу сунушталсын.
4. Кыргыз Республикасынын Саламаттык сактоо министрлигине көчмө (мобилдүү) бригадаларды Кыргыз Республикасында медициналык жардам көрсөтүүнүн мамлекеттик моделдеринин, анын ичинде БМСЖнын расмий тизмесине киргизүү жөнүндө маселени кароо; КР ССУЖА мүчөлөрү менен бирдикте көчмө (мобилдүү) бригадалардын модели боюнча концепцияны, өнүктүрүүнүн келечектүү багыттарын жана ресурстар менен камсыз кылуу стандарттарын иштеп чыгуу сунушталсын.
5. Кыргыз Республикасынын Саламаттык сактоо министрлигине КР ССУЖА мүчөлөрү менен бирдикте саламаттык сактоодо жаңы курулуш жана негизги фонддорду эсепке алуу жаатындагы колдонуудагы мыйзамдарды аткаруу жана талаптарды сактоо маселелерин иликтөө жана аныкталган көйгөйлөрдү чечүү үчүн андан аркы кадамдар боюнча чечимдерди кабыл алуу сунушталсын.
6. КР ССУЖА коомдук саламаттык сактоо системасында иштеген ССУЖА мүчөлөрү менен бирдикте КР "Коомдук саламаттык сактоо жөнүндө" Мыйзамын ишке ашыруунун алкагында алардын ишмердүүлүгүн колдоо үчүн иш-чараларды иштеп чыгуу жана өткөрүү (12.01.2024, №10), ошондой эле коомдук саламаттык сактоо кызматтарын уюштурууну оптималдаштыруу боюнча сунуштарды киргизүү сунушталсын.
7. Кыргыз Республикасынын Саламаттык сактоо министрлигине медициналык кызматкерлердин эмгек акысын жогорулатуу маселесин кароодо Кыргыз Республикасынын Саламаттык сактоо системасында иштеген финансы кызматкерлеринин эмгек акысын кайра карап чыгууну кароо сунушталсын.
8. Кыргыз Республикасынын Саламаттык сактоо министрлигине Саламаттык сактоо уюмдарында лабораториялык кызматты аккредитациялоо системасын кайра карап чыгуу сунушталсын.

**4-БӨЛҮМ: НАТЫЙЖАЛУУ БАЙЛАНЫШ**

1. КР ар кандай өнөктөштөр менен бирдикте саламаттык сактоо уюмдарынын жетекчилерин туруктуу маалымат алмашуу, негизги билдирүүлөрдү максаттуу аудиторияга ыкчам жеткирүү жана уюмдун ишинин жана жүргүзүлүп жаткан реформалардын ачык-айкындуулугун камсыз кылуу үчүн калкка маалымдоо үчүн өздүк каналдарды/ресурстарды түзүүдө жана ишке киргизүүдө колдоо көрсөтүү сунушталсын.
2. КР ССУЖА ар кандай өнөктөштөр менен бирдикте саламаттык сактоо уюмдарынын жетекчилерин уюмдун позитивдүү имиджин колдоо, маанилүү окуяларга көңүл буруу жана маалыматтык максаттарга жетүү үчүн маалыматтык себептерди түзүү жана пайдалануу боюнча стратегияны түзүүдө колдоо сунушталсын.
3. КР ССУЖА ар кандай өнөктөштөр менен бирдикте саламаттык сактоо уюмдарынын жетекчилери жана алардын кызматкерлери үчүн алардын коммуникация жаатындагы көндүмдөрүн жакшыртуу максатында натыйжалуу коммуникация маселелери боюнча окутууну жана инструктаж уюштурууну сунуштоо, бул жамаат ичинде дагы, тышкы өнөктөштөр менен дагы натыйжалуу өз ара аракеттенүүгө өбөлгө түзөт.